रोजगार को बढ़ावा देने हेतु प्रधानमंत्री मुद्रा योजना के अंतर्गत पूर्वी दिल्ली के कई लोगों को 600 करोड़ से अधिक का ऋण दिलाया गया। बारापुला एलिवेटिड रोड के विस्तार की योजना पर भी कार्य शुरू किया जा चुका है, जिससे सराय काले खां से मयूर विहार जाने में कम समय लगेगा। सरिता विहार में नये अंडरपास के निर्माण से ओखला व अन्य क्षेत्रवासियों को मिली है ट्रैफिक जाम से मुक्ति। आश्रम चैक पर अंडरपास का निर्माण कार्य को भी स्वीकृति दिलाई गई एवं आश्रम फ्लाईओवर का विस्तार प्रस्तावित हो चुका है व कार्य शीघ्र ही आरम्भ होगा। यमुना नदी स्थित पुराना लोहा पुल के नवीनीकरण के लिए रेलवे से 10 करोड़ रूपये की लागत से मरम्मत का कार्य प्रारम्भ किया जा चुका है। सीलमपुर व शास्त्री पार्क जी.टी. रोड पर फ्लाईओर को स्वीकृति दे दी गई है तथा जल्द कार्य आरम्भ होगा।